AIŠKINAMASIS RAŠTAS

Dėl nekilnojamojo turto pirkimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:
2. Parengto sprendimo projekto tikslas – pirkti neskelbiamų derybų būdu iš privataus asmens nekilnojamąjį turtą: ūkio pastatą (unikalus Nr. 4400-0419-0830) ir ūkio pastatą (unikalus Nr. 4400-0419-0829), esančius Molėtų r. sav., Alantoje, Ukmergės g. (toliau – nekilnojamasis turtas), Molėtų rajono savivaldybės nuosavybėn savivaldybės savarankiškajai funkcijos – gyventojų bendrosios kultūros ugdymo ir etnokultūros puoselėjimo - įgyvendinimui.ir pavesti Molėtų rajono savivaldybės administracijos (toliau – Administracijos) direktoriui organizuoti pirkimą.
3. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Jeigu Savivaldybės taryba pritars sprendimo projektui, Administracijos direktorius organizuos nekilnojamojo turto pirkimo procedūrų vykdymą.

4. Lėšų poreikis ir jų šaltiniai:

Savivaldybės biudžeto lėšų poreikis paaiškės atlikus turto vertinimą ir derybų metu.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2021 m. rugsėjo 30 d. priėmė sprendimą Nr. B1-229 „Dėl pritarimo panaudos sutarčiai su Lietuvos žydų (litvakų) bendruomene“ ir 2021 m. lapkričio 18 d. Administracija pasirašė panaudos sutartį, pagal kurią perdavė Administracijai neatlygintinai valdyti ir naudoti 50 metų Lietuvos žydų (litvakų) bendruomenei nuosavybės teise priklausantį nekilnojamąjį turtą – sinagogą ir žemės sklypą, esančius Molėtų r. sav., Alantos sen., Alantoje, Ukmergės g. 3A. Kadangi esamas žemės sklypas labai mažas, jame nėra galimybės sukurti inžinerinės infrastruktūros, reikalingos tinkamai pastato eksploatacijai. Administracija kreipėsi į šalia sinagogos pastato gyvenančius savininkus dėl galimybės įsigyti žemės sklypą ar pastatus.

J. P. Administracijai 2023 m. rugsėjo 19 d. raštu „Pasiūlymas išpirkti ūkio pastatus“ pateikė pasiūlymą.

Molėtų rajono savivaldybės administracijos direktorius 2023 m. lapkričio 22 d. įsakymu Nr. B6-743 „Dėl nekilnojamojo turto pirkimo molėtų rajono savivaldybės nuosavybėn ekonominio ir socialinio pagrindimo tvirtinimo“, patvirtino ūkinių pastatų pirkimo Molėtų rajono savivaldybės nuosavybėn ekonominį ir socialinį pagrindimą.